|  |  |
| --- | --- |
|  | **Αρ Πρωτ:2103/9-5-2022****Πρόσκληση για την υποβολή αιτήσεων εισακτέων** **μεταπτυχιακών φοιτητών** **στο Πρόγραμμα Μεταπτυχιακών Σπουδών** **με τίτλο****Π.Μ.Σ. «ΕΦΑΡΜΟΓΕΣ ΤΗΣ ΨΥΧΟΛΟΓΙΑΣ ΣΤΗΝ ΥΓΕΙΑ»****"MSc-Psychological Applications in Health"**<https://psyapphealth.med.auth.gr/>Στο Τμήμα Ιατρικής, της Σχολής Επιστημών Υγείας του Α.Π.Θ. προκηρύσσει την πλήρωση νέων θέσεων για το Πρόγραμμα Μεταπτυχιακών Σπουδών (ΠΜΣ) με τίτλο «**Εφαρμογές της Ψυχολογίας στην Υγεία**», (ΚΑΔ ΦΕΚ δημοσίευσης ίδρυσης 31189/18.6.2021) για το Ακαδημαϊκό Έτος 2022-2023. Το ΠΜΣ με τίτλο "Εφαρμογές της Ψυχολογίας στην Υγεία" έχει ως **γνωστικό αντικείμενο** την εκπαίδευση των μεταπτυχιακών φοιτητών/τριων στις σύγχρονες επιστημονικές εξελίξεις, στην προαγωγή της γνώσης και την ανάπτυξη της έρευνας στο γνωστικό αντικείμενο που αφορά σε όλους τους τρόπους, θεωρίες, τεχνικές και ευρήματα της Επιστήμης της Ψυχολογίας που εφαρμόζονται στην Υγεία και συγκεκριμένα: **(i) Εφαρμογές της Ψυχολογίας στην Θεραπεία και Αποκατάσταση*** Πρόγνωση ασθένειας
* Aποτελεσματικότητα θεραπείας-
* Ψυχονευροανοσολογία
* Ογκολογία-Καρδιαγγειακά
* Εναλλακτικοί/Συμπληρωματικοί τρόποι βελτίωσης ποιότητας ζωής
* Ατομικές και ομαδικές παρεμβάσεις στήριξης και θεραπείας
* Διαδικασία Γήρανσης
* Εικόνα εαυτού-επιλεκτικές αισθητικές επεμβάσεις

**(ii) Εφαρμογές της Ψυχολογίας στην Πρόληψη και Προαγωγή υγείας*** Στρες-Ψυχοσωματικές ενοχλήσεις
* Συμβουλευτική για θέματα αλλαγής τρόπου ζωής/life style (κάπνισμα, παχυσαρκία, στρες, εξαρτήσεις)
* Διαχείριση δύσκολων ασθενών
* Συνεργασία με ιατρικές οδηγίες
* Η αντιμετώπιση του παιδιού και της οικογένειας

**(iii) Εφαρμογές της Ψυχολογίας στην Οργάνωση Μονάδων Υγείας** * Διαχείριση ανθρώπινου δυναμικού
* Επαγγελματική εξουθένωση και ανθεκτικότητα
* Διαχείριση κρίσεων
* Πρόληψη Ιατρικού λάθους
* Εργασιακή κουλτούρα

**(iv) Εφαρμογές της Ψυχολογίας στην Εκπαίδευση και Αγωγή Υγείας** * Αγωγή Υγείας σε σχολικά πλαίσια
* Αγωγή Υγείας σε ειδικά πλαίσια

O τρόπος διδασκαλίας γίνεται με τη μορφή blended learning: Εξ αποστάσεως και δια ζώσης διδασκαλία συγκεντρωμένη σε έξι ΠΣΚ το χρόνο. **Η έναρξη** των μαθημάτων ορίζεται **τον Οκτώβριο** του 2022 και η γλώσσα διδασκαλίας των μαθημάτων και της συγγραφής της διπλωματικής εργασίας είναι η **ελληνική.**Το Π.Μ.Σ. διαρθρώνεται σε δύο (2) διδακτικά ακαδημαϊκά εξάμηνα, διάρκειας δεκατριών (13) διδακτικών εβδομάδων/εξάμηνο συν τη θερινή περίοδο. Κάθε μάθημα διδάσκεται δύο ώρες την εβδομάδα. Οι υποχρεώσεις των φοιτητών μπορούν να ολοκληρωθούν στη διάρκεια ενός ημερολογιακού έτους (12 μήνες).Για την απόκτηση του Διπλώματος Μεταπτυχιακών Σπουδών, ο μεταπτυχιακός φοιτητής θα πρέπει να έχει παρακολουθήσει και να έχει εξετασθεί επιτυχώς σε **οκτώ** (8) μαθήματα, **τέσσερα** υποχρεωτικά στο Α΄ εξάμηνο σπουδών και **δύο** υποχρεωτικά και **δύο** επιλεγόμενα στο Β΄ εξάμηνο σπουδών και να έχει εκπονήσει τη διπλωματική του εργασία. Η παρακολούθηση και η εξέταση των μαθημάτων γίνεται στα εξάμηνα Α΄ και Β΄. Η έναρξη της διπλωματικής εργασίας (ανάληψη θέματος, προετοιμασία-παρουσίαση πρωτοκόλλου) γίνεται στο Β΄ εξάμηνο και ολοκληρώνεται (συγγραφή –παρουσίαση εργασίας) τρεις μήνες μετά τη λήξη του Β΄ εξαμήνου, με την ολοκλήρωση ενός πλήρους ημερολογιακού έτους. Η εξέταση στη διπλωματική εργασία γίνεται με την απαραίτητη προϋπόθεση ότι ο μεταπτυχιακός φοιτητής έχει εξετασθεί επιτυχώς σε όλα τα μαθήματα των Α΄ και Β΄ εξαμήνων.Το ΠΜΣ θα πιστώνεται συνολικά με **75** ECTS, σύμφωνα με το Ευρωπαϊκό Σύστημα Πιστωτικών Μονάδων, και παρέχει **ενιαίο** πρόγραμμα σπουδών**,** δεν διαχωρίζεται σε ειδικεύσεις.**Οι κατηγορίες των υποψηφίων** που μπορούν να γίνουν δεκτοί για την παρακολούθηση των Προγραμμάτων Μεταπτυχιακών Σπουδών, σύμφωνα με το άρθρο 34, παρ. 1.7 και 8 του ν. 4485/2017, είναι: 1) Κάτοχοι τίτλων πρώτου κύκλου σπουδών Πανεπιστημίων της ημεδαπής και αναγνωρισμένων ομοταγών Ιδρυμάτων της αλλοδαπής (άρθρο 34, παρ. 1, 7 και 8 του Ν. 4485/2017). 2) Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφόσον πληρούν τις προϋποθέσεις του πρώτου εδαφίου της παρ. 1 του άρθρου 34 του Ν.4485/2017, μπορούν να εγγραφούν ως υπεράριθμοι και μόνο ένας κατ΄ έτος ανά Π.Μ.Σ., που οργανώνεται σε Τμήματα του Ιδρύματος που υπηρετούν, το οποίο είναι συναφές με τον τίτλο σπουδών και το έργο που επιτελούν στο οικείο Ίδρυμα.3) Δίπλωμα Μεταπτυχιακών Σπουδών δεν απονέμεται σε φοιτητή του οποίου ο τίτλος σπουδών του πρώτου κύκλου από ίδρυμα της αλλοδαπής, δεν έχει αναγνωριστεί από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), σύμφωνα με το ν. 3328/2005 (Α' 80).Ειδικότερα, **στο Π.Μ.Σ με τίτλο "Εφαρμογές της Ψυχολογίας στην Υγεία" γίνονται δεκτοί** πτυχιούχοι Πανεπιστημιακών Τμημάτων (ΑΕΙ και παλαιοί απόφοιτοι ΤΕΙ) Ιατρικής, Οδοντιατρικής, Κτηνιατρικής, Φαρμακευτικής, Βιολογίας, Νοσηλευτικής, Λογοθεραπείας, Μαιευτικής, Εργοθεραπείας, Φυσικοθεραπείας και Ιατρικών Εργαστηρίων. Επίσης γίνονται δεκτοί και πτυχιούχοι συναφών γνωστικών αντικειμένων, όπως των Τμημάτων Ψυχολογίας, Κοινωνιολογίας, Κοινωνικής Εργασίας, Εκπαιδευτικής και Κοινωνικής Πολιτικής, Κοινωνικής Διοίκησης, Εκπαίδευσης, Φυσικής Αγωγής, Νομικής, της ημεδαπής και ομοταγών αναγνωρισμένων ιδρυμάτων της αλλοδαπής. Υποψηφιότητα για το ΠΜΣ μπορούν να θέσουν και **οι τελειόφοιτοι/ες φοιτητές/τριες των ανωτέρω Τμημάτων,** με την προϋπόθεση να έχουν αποφοιτήσει πριν από την έγκριση του τελικού πίνακα των υποψηφίων που θα γίνουν αποδεκτοί στο ΠΜΣ.Οι υποψήφιοι για τη συμμετοχή τους στη διαδικασία αξιολόγησης θα πρέπει να υποβάλλουν τα παρακάτω δικαιολογητικά:1. Αίτηση συμμετοχής στο Π.Μ.Σ. (διαθέσιμη σε έντυπη μορφή από τη γραμματεία του Π.Μ.Σ. και σε ηλεκτρονική μορφή <https://psyapphealth.med.auth.gr/>
2. Αντίγραφο πτυχίου ή βεβαίωση περάτωσης σπουδών Ελληνικού Πανεπιστημίου και σε περίπτωση πτυχιούχων πανεπιστημίων της αλλοδαπής, πιστοποιητικό αντιστοιχίας και ισοτιμίας από το ΔΟΑΤΑΠ,
3. Βεβαίωση αναλυτικής βαθμολογίας όλων των προπτυχιακών μαθημάτων στο οποίο αναγράφεται και ο βαθμός πτυχίου.
4. Βιογραφικό σημείωμα στο οποίο αναφέρονται αναλυτικά οι σπουδές, η επαγγελματική εμπειρία και ερευνητική δραστηριότητα, εφόσον υπάρχουν.
5. Υπόμνημα μέχρι 500 λέξεις στο οποίο αναφέρονται τα επιστημονικά ενδιαφέροντα των υποψηφίων, καθώς και οι λόγοι παρακολούθησης του συγκεκριμένου Π.Μ.Σ..
6. Για τη συμμετοχή των υποψηφίων στη διαδικασία επιλογής απαραίτητη θεωρείται, εκτός της ελληνικής, η γνώση και μιας ξένης γλώσσας, η οποία, όταν δεν είναι βεβαιωμένα η μητρική τους, πιστοποιείται είτε με πτυχίο αντίστοιχου ξενόγλωσσου πανεπιστημιακού τμήματος είτε με την κατοχή τουλάχιστον αναγνωρισμένων διπλωμάτων επάρκειας επιπέδου Β2. (*Το επίπεδο γλωσσομάθειας της ξένης γλώσσας αποδεικνύεται ως εξής: α) Κρατικό Πιστοποιητικό του ν. 2740/1999 όπως αντικαταστάθηκε με την παρ. 19 του άρθρου 13 του Ν. 3149/2003, β) Με πτυχίο Ξένης Γλώσσας και Φιλολογίας ή Πτυχίο Ξένων Γλωσσών Μετάφρασης και Διερμηνείας της ημεδαπής ή αντίστοιχο και ισότιμο σχολών της αλλοδαπής, γ) Με Πτυχίο, προπτυχιακό ή μεταπτυχιακό δίπλωμα ή διδακτορικό δίπλωμα οποιουδήποτε αναγνωρισμένου ιδρύματος τριτοβάθμιας εκπαίδευσης της αλλοδαπής, δ) Με Απολυτήριο τίτλο ισότιμο των ελληνικών σχολείων Δευτεροβάθμιας Εκπαίδευσης, εφόσον έχουν αποκτηθεί μετά από κανονική φοίτηση τουλάχιστον έξι ετών στην αλλοδαπή. Η άδεια επάρκειας διδασκαλίας ξένης γλώσσας δεν αποδεικνύει τη γνώση ξένης γλώσσας (Π.Δ. 347/2003). Οι υποψήφιοι που είναι κάτοχοι της σχετικής άδειας πρέπει να προσκομίσουν επικυρωμένο αντίγραφο και ακριβή μετάφραση του τίτλου σπουδών βάσει του οποίου εκδόθηκε η άδεια επάρκειας διδασκαλίας ξένης γλώσσας).*
7. Σε περίπτωση αλλοδαπού υποψήφιου απαιτείται πιστοποιημένη γνώση της ελληνικής γλώσσας επιπέδου Β2 (καλή γνώση). Για τη γνώση σλαβικών γλωσσών υποβάλλεται πιστοποιητικό από το Ίδρυμα Μελετών Χερσονήσου Αίμου (ΙΜΧΑ), ή τίτλος σπουδών αναγνωρισμένου ιδρύματος. Οι αλλοδαποί καταθέτουν πιστοποιητικό επάρκειας της ελληνικής γλώσσας από Σχολείο Νέας Ελληνικής Γλώσσας ΑΕΙ. Σε περίπτωση που είναι πτυχιούχοι ελληνόγλωσσου Πανεπιστημιακού Τμήματος, το πτυχίο αυτό επέχει θέση και πιστοποιητικού επάρκειας της Ελληνικής γλώσσας.
8. Αποδεικτικά για τυχόν ερευνητική και συγγραφική δραστηριότητα, για συμμετοχή σε εκπαιδευτικά προγράμματα κινητικότητας σπουδαστών, καθώς και για επαγγελματική εμπειρία συναφή προς το γνωστικό πεδίο του Π.Μ.Σ..
9. Δύο (2) συστατικές επιστολές καθηγητών ή εργοδοτών (μετά τη συνέντευξη)
10. Φωτοτυπία δύο όψεων της αστυνομικής ταυτότητας.

Η επιλογή των εισακτέων γίνεται με βάση **την αξιολόγηση του φακέλου των δικαιολογητικών και προσωπική συνέντευξη από την Επιτροπή Επιλογής Εισακτέων**. Η ημερομηνία διεξαγωγής της προσωπικής συνέντευξης ορίζεται για το κάθε υποψήφιο ξεχωριστά. Το σύνολο των μορίων που προκύπτουν από τη συνεκτίμηση των κριτηρίων, προσμετρώνται ως εξής:1. Ο γενικός βαθμός του πτυχίου, πολλαπλασιαζόμενος επί τον συντελεστή 1 (κατ’ ανώτατο όριο **10 μόρια**).
2. Η αναλυτική βαθμολογία στα προπτυχιακά μαθήματα, ειδικά στα συναφή με το γνωστικό πεδίο του Π.Μ.Σ., (κατ’ ανώτατο όριο **10 μόρια)**.
3. Η προηγούμενη ερευνητική δραστηριότητα, η συμμετοχή σε εκπαιδευτικά προγράμματα επαγγελματικής κατάρτισης, μετεκπαίδευσης ή εξειδίκευσης, σε συναφές αντικείμενο με αυτό του Π.Μ.Σ., (κατ’ ανώτατο όριο **10 μόρια)**.
4. Η ενδεχόμενη επαγγελματική εμπειρία, η προσωπική στόχευση για ενασχόληση με το επιστημονικό πεδίο του προγεννητικού ελέγχου (κατ’ ανώτατο όριο **10 μόρια)**.
5. Η γνώση ανώτερου (Β2) ή ανώτατου (Γ2) επιπέδου ξένης γλώσσας λαμβάνει έως **5 μόρια**.
6. Τα επιστημονικά ενδιαφέροντα του υποψήφιου και οι λόγοι επιλογής του συγκεκριμένου Π.Μ.Σ. που αναφέρονται στο υπόμνημά του, αξιολογούνται από **1** **έως 5 μόρια.**
7. Στην προσωπική συνέντευξη αξιολογούνται η επιστημονική κατάρτιση, η ερευνητική εμπειρία του υποψήφιου, η συναφής εξωπανεπιστημιακή δραστηριότητα. Ο βαθμός της προφορικής συνέντευξης πολλαπλασιάζεται επί τον συντελεστή 3 (κατ’ ανώτατο όριο **30 μόρια**).

Ο ανώτατος αριθμός μορίων που μπορεί να συγκεντρώσει ο υποψήφιος καθορίζεται στα **80 μόρια.** Με βάση την τελική βαθμολογία κάθε υποψηφίου, καταρτίζεται κατάλογος με αξιολογική σειρά και ο τελικός πίνακας των επιτυχόντων επικυρώνεται από τη Συνέλευση του Τμήματος Ιατρικής.Οι ενδιαφερόμενοι καλούνται να αποστείλουν από **1/5/2021** έως και **1/9/2021** εμπρόθεσμα τις αιτήσεις τους, μαζί με τα απαιτούμενα συνοδευτικά έγγραφα, είτε μέσω ηλεκτρονικού ταχυδρομείου στο **e-mail:** **medpsy.auth@gmail.com****.** Τελειόφοιτοι υποψήφιοι επιτρέπεται να υποβάλλουν τα χαρτιά τους, αρκεί να καταθέσουν το πτυχίο τους πριν την επίσημη έναρξη του ακαδημαϊκού έτους τον Οκτώβριο 2022. *Η επιλογή των υποψηφίων θα γίνεται κατά τη διάρκεια του διαστήματος υποβολής, και οι θέσεις θα πληρωθούν αντίστοιχα.* Για τη συμμετοχή στο πρόγραμμα προβλέπεται η καταβολή τελών φοίτησης, συνολικού ύψους **τεσσάρων χιλιάδων** (**4.000**) ευρώ και η καταβολή τους θα γίνεται σε δύο (2) ισόποσες δόσεις και σε ημερομηνίες που θα οριστούν στην αρχή του Α΄εξαμήνου. Η εγγραφή των φοιτητών θεωρείται οριστική μετά την καταβολή της πρώτης δόσης των τελών φοίτησης.Περισσότερες πληροφορίες και για την αίτηση συμμετοχής οι ενδιαφερόμενοι μπορούν να απευθύνονται: Στη Γραμματεία του ΠΜΣ, τηλ. επικοινωνίας, **2310 999154, 6973054422**, **Δευτέρα-Παρασκευή** ή στην ηλεκτρονική διεύθυνση **medpsy.auth@gmail.com****,** καθώς στην ιστοσελίδα του Τμήματος Ιατρικής [www.med.auth.gr](http://www.med.auth.gr), (επικαιρότητα/μεταπτυχιακά Ιατρικής). Για καθημερινές ενημερώσεις του μεταπτυχιακού επισκεφτείτε την επίσημη σελίδα <https://psyapphealth.med.auth.gr/> και τη σελίδα στο Facebook, Εφαρμογές της Ψυχολογίας στην Υγεία, @psychhealthmsc  |

Ο Πρόεδρος του Τμήματος Ιατρικής ΑΠΘ H Επιστημονικά Υπεύθυνη του ΠΜΣ

Κυριάκος Αναστασιάδης Εύχαρις Παναγοπούλου

Καθηγητής Καρδιοχειρουργικής Αν. Καθηγήτρια Ψυχολογίας της Υγείας

***ΑΙΤΗΣΗ***

Παρακαλώ να δεχθείτε την αίτηση για τη συμμετοχή μου στη διαδικασία αξιολόγησης υποψηφίων εισακτέων του Προγράμματος Μεταπτυχιακών Σπουδών ***«ΕΦΑΡΜΟΓΕΣ ΤΗΣ ΨΥΧΟΛΟΓΙΑΣ ΣΤΗΝ ΥΓΕΊΑ»*** για το ακαδημαϊκό έτος 2022-2023.

**Για την διαδικασία της συνεντευξης απαιτείται ΜΟΝΟ το Α και Β μερος. Το Γ μερος κατατίθεται μετά την ολοκληρωση της συνέντευξης και της επιτυχούς εισαγωγής στο μεταπτυχιακό**

***Α. ΣΤΟΙΧΕΙΑ ΥΠΟΨΗΦΙΟΥ/ΑΣ***

|  |  |
| --- | --- |
| Επώνυμο:  |  |
| Όνομα:  |  |
| Πατρώνυμο:  |  |
| Μητρώνυμο: |  |
| Ταχ. Διεύθυνση: |  |
| Πόλη: |  |
| Τηλέφωνα επικ.: |  |
| e- mail |  |

**Β. ΔΙΚΑΙΟΛΟΓΗΤΙΚΑ ΕΓΓΡΑΦΑ**

|  |  |  |  |
| --- | --- | --- | --- |
| α/α |  | Τίτλος δικαιολογητικού | Υποβολή |
| 1. |  | Βιογραφικό σημείωμα |  |  |
| 2. |  | Σύντομο υπόμνημα πρόθεσης συμμετοχής |  |  |

**Γ΄ΜΕΡΟΣ**

**1. Τίτλοι βασικών σπουδών (Πτυχίο)**

|  |  |  |  |  |
| --- | --- | --- | --- | --- |
| *α/α* |  | *Ίδρυμα / Σχολή / Τμήμα* | *Βαθμός* | *Μόρια\** |
|  |  |  |  |  |
|  |  |  |  |  |
|  |  |  |  |  |
|  |  | Αναγνώριση από το Δ.Ο.Α.Τ.Α.Π., ή άδεια ασκήσεως επαγγέλματος |
|  |  | Αντιστοιχία Βαθμολογίας από το Δ.Ο.Α.Τ.Α.Π. |

**2. Πιστοποιητικά Αγγλικής Γλώσσας**

|  |  |  |
| --- | --- | --- |
| *α/α* |  | *Τίτλος Πιστοποιητικού* |
|  |  | Certificate of Proficiency in English (CAMBRIDGE ή MICHIGAN) |
|  |  | Certificate in Advanced English (CAMBRIDGE) |
|  |  | First Certificate in English (CAMBRIDGE) |
|  |  | Άλλο (παρακαλώ διευκρινίστε) |

**3. Πιστοποιητικά ξένων γλωσσών**

|  |  |  |  |
| --- | --- | --- | --- |
| *α/α* |  | *Γλώσσα* | *Τίτλος Πιστοποιητικού* |
|  |  |  |  |
|  |  |  |  |

**4. Μεταπτυχιακοί Τίτλοι σπουδών**

|  |  |  |  |
| --- | --- | --- | --- |
| *α/α* |  | *Ίδρυμα* | *Τίτλος* |
|  |  |  |  |
|  |  |  |  |
|  |  | **Αναγνώριση από το Δ.Ο.Α.Τ.Α.Π.** |

**5. Άλλα δικαιολογητικά**

|  |  |  |  |
| --- | --- | --- | --- |
| *α/α* |  | *Δικαιολογητικά* |  |
|  |  | Φωτοτυπία της αστυνομικής ταυτότητας |  |
|  |  | 4 πρόσφατες φωτογραφίες στις οποίες να αναγράφεται το ονομ/μο του υποψηφίου. |  |

**6. Συνέντευξη**

|  |  |  |
| --- | --- | --- |
| ***Ονοματεπώνυμο / Υπογραφή*** | ***Βαθμός*** | *Μόρια\** |
|  |  |  |
|  |  |
|  |  |

|  |  |  |
| --- | --- | --- |
| Ο/Η υποψήφιος/α(Υπογραφή) | Ημερομηνία ……….........Υπογραφή Γραμματείας | Θεσσαλονίκη, (ημερομηνία υποβολής)………………………..  |